Title: Normes del joc dels vaixells
Course: Itinerari d'Espai i Forma - 2n d'ESO

Jugaran dos equips que poden estar formats per un o dos jugadors cadascun. Cada equip disposarà de dos panells idèntics, com si fossin pantalles de radar:

- En el primer panell el jugador corresponent hi col·locarà els seus vaixells (per exemple 6) mitjançant una única xinxeta vermella (per exemple) clavada exactament en una de les interseccions entre cercles i semirectes que escolliran lliurement. A diferència del joc tradicional, en aquest cas, entendrem que tots els vaixells són iguals i que ocupen una sola posició.

- En el segon panell, ara a través de xinxetes blaves, aniran representant els intents de localització que vagin fent. Quan localitzin un vaixell l’ubicaran en aquest panell a través d’una xinxeta vermella. El segon panell pot ser substituït per l'aplicació GeoGebra adjunta.

És important que quedi clar el sistema per indicar un punt: primer el radi i esprés l’angle. També hem de deixar clara la notació escrita que farem servir: la posició que estigui a distància r del pol i formi un angle a respecte de l’eix origen dels angles serà indicada per r_a . Així, per exemple, el punt 5_150º estarà sobre la circumferència de radi 5 i sobre la semirecta que formi un angle de 150º amb l’eix origen dels angles (aquest sistema s'anomena "coordenades polars").

En iniciar-se la partida cada equip farà una llista amb les posicions dels seus vaixells i es guardaran les dues llistes en un sobre.
Es farà un petit sorteig per determinar l’equip que preguntarà primer.
Després aniran jugant per torns. Quan un equip localitzi un vaixell podrà tornar a tirar.
Guanyarà el primer equip que tingui localitzats tots els vaixells de l’equip contrari. Aquest equip haurà de presentar una llista amb les localitzacions correctament escrites que es compararà amb la llista que hi ha en el sobre.

Més informació:
http://apliense.xtec.cat/arc/sites/default/files/f58_vaixells_nucli.pdf